Diari Oficial de la Generalitat Valenciana


Sumari del DOGV 8097, del 02-08-2017 (2017/7173)

Extracte de la Resolució de 18 de juliol de 2017, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7173


Data del document
:   18-07-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 18 de juliol de 2017, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència. [2017/7173]  
BDNS (identif.): 356865.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Persones residents a la Comunitat Valenciana que no siguen majors de 35 anys i estiguen en possessió del títol oficial que s'especifica en l'objecte de la beca, sense que hagen transcorregut més de cinc anys des de la conclusió dels estudis conduents a la seua obtenció. Se n'exclou les persones que hagen gaudit de beques de pràctiques professionals en la Generalitat per un període igual o superior a 36 mesos i les que gaudisquen d'una altra beca de pràctiques professionals en la Generalitat, llevat que falten menys de dos mesos per a la seua finalització.  
  
Segon. Objecte  
Convocatòria de quatre beques de dotze mesos de duració per a la realització de pràctiques professionals en la Direcció General d'Infància i Adolescència de la Generalitat Valenciana, a partir de 2017, en les matèries següents: a) polítiques per a la promoció dels drets de la infància (llicenciatura o grau en Sociologia o en Ciències Polítiques i de l'Administració), b) anàlisi quantitativa de la situació de la infància i l'adolescència i protocols de protecció de persones menors d'edat (llicenciatura o grau en Psicologia), c) contractació i procediments administratius (llicenciatura o grau en Dret), d) gestió informàtica de procediments administratius i explotació estadística (llicenciatura o grau en Enginyeria Informàtica).  
  
Tercer. Bases reguladores  
Les bases s'arrepleguen en l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència, publicades en el Diari Oficial de la Generalitat Valenciana número 8060, de 12 de juny de 2017.  
  
Quart. Import  
1. La dotació màxima total de les beques per a l'exercici 2017 és de 18.100 € i per a l'exercici 2018, de 42.000 €.  
2. La quantia bruta mensual de cada beca serà de 1.023,16 €.  
  
Cinqué. Termini de presentació de sol·licituds  
El termini de presentació de sol·licituds és de quinze dies a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Altres dades  
1. Les sol·licituds es presentaran preferentment en la seu electrònica de la Generalitat, https//sede.gva.es.  
2. Les persones interessades hauran de presentar juntament amb la sol·licitud únicament un currículum amb la informació que s'especifica en la convocatòria.  
3. El procés de selecció consta de dues fases: una primera, de valoració de mèrits, i una altra, d'entrevista. Per a accedir a la segona fase, caldrà obtindre en la primera una puntuació mínima de 13,5 punts.  
  
València, 18 de juliol de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.